Joernalistiek se produk is “nuus” – dit is ’n gegewe. Een realiteit is dat in ’n veranderende wêreld die “medium” vir nuus grootliks na digitaal geskuif het. Dit bring veranderende patrone vir nuus en die lees van nuus mee.
In die wêreld van silikoon is die uitgee van koerante ’n geloofsdaad én balanseertoer, maar verg dit ook bewustelike herskikking vir die toekoms. Dit leer die Nokia-verhaal.